Изх. № 75-8/07.01.2025 г.

УТВЪРДИЛ:

**ОТЧЕТ**

**на постъпилите заявления за достъп до обществена информация** **и писмени искания за предоставяне на информация от обществения сектор за повторно използване** **по Закона за достъп до обществена информация в РЗИ-Добрич** **през 2024 г.**

В Регионална здравна инспекция-Добрич със Заповед №РД-01-237/13.11.2023 г. на Директора на РЗИ-Добрич са утвърдени Вътрешни правила за условията и реда за предоставяне на достъп до обществена информация от РЗИ-Добрич, уреждащи приемането, регистрирането, разпределянето, разглеждането на писмени заявления и устни запитвания за достъп до обществена информация, изготвянето на решения за предоставяне или за отказ за предоставяне на обществена информация, формите на предоставяне, разходите и начините на тяхното заплащане. Правилата уреждат и процедурата по предоставяне на информация от обществения сектор за повторно ползване. Със Заповед №РД-01-82/12.03.2024 г. на Директора на РЗИ-Добрич са утвърдени процедури по предоставяне на административни услуги, в т. ч. предоставяне на достъп до обществена информация.

През 2024 г. са постъпили 19 бр. заявления.

Заявленията са подадени от:

* неправителствени организации - 2 броя;
* физически лица - 14 броя;
* юридически лица - 3 бр.;

Поисканата информация касае дейността на РЗИ-Добрич и по своя вид е „служебна информация”, няма заявления, касаещи информация от типа „служебна тайна” и „държавна тайна”, съгласно Закона за защита на класифицираната информация.

Темите, по които е поискана информацията касаят: надзор на заразните болести, държавен здравен контрол, медицинска статистика, административна и административнонаказателна дейност на РЗИ-Добрич.

Издадени са в срок:

* 14 бр. решения по подадените заявления;
* 4 уведомления за препращане на заявления по компетентност;
* 1 уведомление за липса на информация.

Относно **обема** на предоставяне на информацията:

* 14 бр. решения с пълен достъп до поисканата информация.

Достъп до обществена информация във всички случаи е предоставен във **формата**, поискана от заявителите.

През 2024 г. в РЗИ-Добрич не са постъпвали писмени искания за предоставяне на информация от обществения сектор за повторно използване.

Настоящият отчет е изготвен в изпълнение на чл. 15, ал.2 и чл.16а, ал. 2 от ЗДОИ и е част от интернет базирания ежегоден доклад по чл. 62, ал. 1 от Закона за администрацията, подаван към Министерски съвет, отразяващ състоянието на администрацията и към Министерството на електронното управление за изготвяне на обобщен доклад за състоянието на повторното използване на информация от обществения сектор и въздействието на наборите от данни с висока стойност.